Ministrul Finanţelor a declarat în cadrul evenimentului că spitalul din sectorul 6 este ”proiectul cu cea mai mare valoare pe care o semnează Banca de Dezvoltare a Consiliului Europei, un contract de împrumut de 72,9 milioane euro.
”În acelaşi timp, o a doua premieră este că garantarea, de data aceasta, o face Comisia Europeană prin programul Invest EU, ceea ce este o premieră absolută pentru România”, a completat Boloş, arătând că ”Ciucu este deschizător de drumuri pentru finanţarea pe care a făcut-o”.
”Toţi antevorbitorii au vorbit despre investiţii. Aceasta este politica PNL, corectă, de dezvoltare a investiţiilor, de susţinere a lor prin orice modalitate. Dacă ceva e remarcabil, o spun cu toată tăria şi convingerea, că pe vremea guvernului Ciucă, când eram membru în guvernul României şi eram ministru al fondurilor europene, cea mai mare alocare pentru dezvoltarea autorităţilor locale din fonduri europene a fost alocată, peste 11 miliarde de euro. Este fără precedent. De aceea, acest lucru este remarcabil în politica unui guvern, pentru că de aici aşteptăm efect multiplicator pe termen lung”, a mai spus el.
Ministrul Finanţelor a subliniat că ”Guvernul Ciucă a alocat pentru regiunea Bucureşti Ilfov 1,4 miliarde euro”.
”Este o alocare fără precedent, în care municipiul Bucureşti, judeţul Ilfov au acces la finanţări printre cele mai însemnate”, a mai declarat Marcel Boloş.
loading...